ඒ අනුව තවදුරටත් රෝහල්ගතව ප්‍රතිකාර ලබන්නේ ආසාදිතයින් 8,827ක් පමණයි.මේ අතර, බස්නාහිර පළාතෙන් පිටවන ස්ථාන කිහිපයක අද දිනයේත් සිදුකළ රැපිඩ් ඇන්ටිජන් පරීක්ෂණ 750ක් අතුරෙන් එක් කොරෝනා ආසාදිතයෙකු හඳුනා ගත් බව යුද හමුදාපති ලුතිනන් ජනරාල් ශවේන්ද්‍ර සිල්වා ප්‍රකාශ කළා.එසේම, අනවශ්‍ය සංචරණයෙන් වැළකී නිවාඩු සමයේ තමන්ගේ නිවෙස්වලට වී ගත කිරීමට කටයුතු කරන්නැයි නියෝජ්‍ය සෞඛ්‍ය සේවා අධ්‍යක්ෂ ජනරාල් විශේෂඥ වෛද්‍ය හේමන්ත හේරත් ජනතාවගෙන් ඉල්ලා සිටියා.මේ අතර, මෝදර - රජමල්වත්ත ප්‍රදේශයේ පිහිටි වැඩිහිටි රැකවරණ මධ්‍යස්ථානයේ සිටි 95 දෙනෙකුගෙන් 45 දෙනෙකුට කොරෝනා වෛරසය ආසාදනය වී තිබෙනවා.